August Maalstein

August Maalstein (31. jaanuar 1914 Paide – 6. mai 1980 Hamilton, Ontario, Kanada) oli eesti kergejõustiklane.

Lõpetas Paides ühisgümnasiumi. Alustas sportimist kooli jalgpallimeeskonnas, oli edukas ka kõrgushüppes ja maadluses.

Võitis Eesti meistrivõistlustel aastatel 1938–1944 kuulitõukes 3 kulda, 2 hõbedat ja 1 pronksi, vasaraheites 1 kulla ja 1 pronksi ning kettaheites 1 pronksi. Võitis 1939. aastal II Eesti mängude kergejõustikuvõistlusel kuulitõuke. Võistles viis korda Eesti koondises.

Maadluses oli ta Järvamaa meistreid aastatel 1935–1943. Ta võitis 1938. aastal üleriiklikel Kaitseliidu meistrivõistlustel B-klassis esikoha.

Töötas kondiitrina.

Põgenes 1944. aastal Saksamaale. Oli pärast sõda Saksamaal põgenikelaagris, spordis oli Balti mängude võitjaid ning kuulitõukes ja maadluses 1947. aastal Baieri meistreid. 

Läks 1949. aastal Tšiilisse. Töötas kondiitrina, oli aastatel 1949–1952 kokku neljakordne Tšiili meister kuulitõukes. 

1953. aastast elas Kanadas, kus oli kondiitriettevõtja.

Tunnustus
1928 – Aleksander Klumbergi eriauhind parimale Eesti noorsportlasele
1939 – Järvapoegade kuldsportlane"Uus aasta toob Järvamaale „kuldsportlase". Vana-aasta ärasaatmine Paides sportlaste austamisetähe all". Järva Teataja nr 150, 29. detsember 1939. Lk 12

Viited

 Kirjandus 
"Suri kuulitõukaja A. Maalstein". Vaba Eesti Sõna nr 20, 15. mai 1980. Lk 3 
Tiit Lääne. "August Maalstein – ainus Tšiili värvides võistelnud eestlane". Maaleht, 28. august 2014
Enn Hallik, Tiit Lääne. "August Maalstein - eestlane Tšiili lipu all". // Viimase laevaga vabadusse. Meritsi läinud eestlaste lood IV. Tallinn 2015. Lk 121–131

Välislingid

TLÜAR väliseesti isikud
August Maalsteini sporditulemusi

Kategooria:Eesti kuulitõukajad
Kategooria:Eesti kettaheitjad
Kategooria:Eesti vasaraheitjad
Kategooria:Eesti maadlejad
Kategooria:Tšiili sportlased
Kategooria:Eesti kondiitrid
Kategooria:Kaitseliidu Järva maleva liikmed
Kategooria:Eestlased Saksamaal
Kategooria:Eestlased Tšiilis
Kategooria:Eestlased Kanadas
Kategooria:Sündinud 1914
Kategooria:Surnud 1980